CELEX: 62007TN0476
Language: fi
Date: 2007-12-13 00:00:00
Title: Asia T-476/07: Kanne 13.12.2007 — Evropaïki Dynamiki v. FRONTEX

23.2.2008   
            
            
               FI
            
            
               Euroopan unionin virallinen lehti
            
            
               C 51/55
            
         Kanne 13.12.2007 — Evropaïki Dynamiki v. FRONTEX
   (Asia T-476/07)
   (2008/C 51/100)
   Oikeudenkäyntikieli: englanti
   Asianosaiset
   
      Kantaja: Evropaïki Dynamiki — Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustaja: lakimies N. Korogiannakis)
   
      Vastaaja: Euroopan unionin jäsenvaltioiden operatiivisesta ulkorajayhteistyöstä huolehtiva virasto (FRONTEX)
   Vaatimukset
   
               —
            
            
               FRONTEX:in päätös, jolla kantajan tarjous hylättiin ja sopimus päätettiin tehdä tarjouskilpailun voittaneen tarjoajan kanssa, on kumottava
            
         
               —
            
            
               FRONTEX on velvoitettava korvaamaan 500 000 eurolla se vahinko, jonka kantaja kärsi kyseessä olevan tarjouskilpailumenettelyn johdosta
            
         
               —
            
            
               komissio (DIGIT) on velvoitettava korvaamaan kantajalle tästä kanteesta aiheutuneet oikeudenkäyntikulut ja muut kulut, vaikka kanne hylättäisiinkin
            
         
               —
            
            
               FRONTEX on velvoitettava korvaamaan kantajalle tästä kanteesta aiheutuneet oikeudenkäyntikulut ja muut kulut.
            
         Oikeudelliset perusteet ja pääasialliset perustelut
   Kantaja jätti tarjouksen vastaajan järjestämässä avoimessa tarjouskilpailussa, joka koski IT-palvelujen, laitteistojen ja ohjelmistolisenssien toimittamista (EUVL 2007/S 114-139890). Kantaja riitauttaa vastaajan 3.10.2007 tekemän päätöksen, jolla kantajan tarjous hylättiin ja kantajalle ilmoitettiin, että sopimus tehdään toisen tarjoajan kanssa.
   Kanteensa tueksi kantaja väittää, että vastaaja ei esittänyt perusteluita EY 253 artiklan mukaisesti ja että se käytti arviointiperusteita, jotka eivät nimenomaisesti sisältyneet tarjouspyyntöön. Lisäksi kantaja väittää, että vastaaja teki ilmeisiä arviointivirheitä.